CELEX: 32004D0014(01)
Language: hu
Date: 2004-07-09 00:00:00
Title: 2004/556/EK: Az Európai Központi Bank határozata (2004. július 9.) a 2004. évi érmekibocsátás mennyiségének engedélyezéséről szóló, 2003. november 28-i EKB/2003/15 határozat módosításáról (EKB/2004/14)

22.7.2004   
            
            
               HU
            
            
               Az Európai Unió Hivatalos Lapja
            
            
               L 248/14
            
         
      AZ EURÓPAI KÖZPONTI BANK HATÁROZATA
   
   (2004. július 9.)
   a 2004. évi érmekibocsátás mennyiségének engedélyezéséről szóló, 2003. november 28-i EKB/2003/15 határozat módosításáról
   (EKB/2004/14)
   (2004/556/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Közösséget létrehozó szerződésre és különösen annak 106. cikkének (2) bekezdésére,
   mivel:
   
               (1)
            
            
               1999. január 1-jétől kizárólag az Európai Központi Bank (EKB) jogosult az eurót bevezető tagállamokban (a továbbiakban: a részt vevő tagállamok) kibocsátott érmék mennyiségének engedélyezésére.
            
         
               (2)
            
            
               Az euróérmék iránti szükséglet becslése alapján, amelyet a résztvevő tagállamok nyújtottak be az EKB részére 2004-re vonatkozóan, az EKB jóváhagyta a 2004-ben forgalomba hozatalra szánt euróérmék és nem forgalomba hozatalra szánt euró-emlékpénzérmék teljes mennyiségét a 2004 évi érmekibocsátás mennyiségének engedélyezéséről szóló, 2003. november 28-i EKB/2003/15 határozatban (1).
            
         
               (3)
            
            
               Mostanáig az EKB/2003/15 határozat alapjául szolgáló becslések egy részt vevő tagállamban bizonyultak nem megfelelőnek a 2004-ben az euróérmék iránt megfigyelt, a vártnál nagyobb szükséglet, illetve az előre nem látott gazdasági fejlemények miatt. Ennek eredményeképpen ennek a részt vevő tagállamnak most meg kell szereznie az EKB jóváhagyását, mielőtt további euróérméket bocsát ki 2004-ben.
            
         
               (4)
            
            
               2004. június 1-jén az olasz gazdasági és pénzügyi minisztérium arra kérte az EKB-ot, hogy hagyja jóvá a forgalomba hozatalra szánt euróérmék Olaszország által 2004-ben kibocsátható mennyiségének 200 millió EUR-val való növelését.
            
         
               (5)
            
            
               Az EKB jóváhagyja az Olaszország által 2004-ben kibocsátható, forgalomba hozatalra szánt euróérmék mennyiségének növelése iránti, fent említett kérelmet. Ennek eredményeképpen az EKB/2003/15 határozat 1. cikkének táblázata helyébe új táblázatnak kell lépnie,
            
         ELFOGADTA EZT A HATÁROZATOT:
   1. cikk
   Az EKB/2003/15 határozat 1. cikke táblázatának helyébe az alábbi táblázat lép:
   
      
                  (millió EUR)
               
            
                   
               
               
                  A forgalomba hozatalra szánt euróérmék és (nem forgalomba hozatalra szánt) euró-emlékpénzérmék kibocsátása
                  2004-ben
               
            
                  „Belgium
               
               
                  203,0
               
            
                  Németország
               
               
                  1 035,0
               
            
                  Görögország
               
               
                  207,4
               
            
                  Spanyolország
               
               
                  860,0
               
            
                  Franciaország
               
               
                  668,9
               
            
                  Írország
               
               
                  151,0
               
            
                  Olaszország
               
               
                  370,8
               
            
                  Luxemburg
               
               
                  70,0
               
            
                  Hollandia
               
               
                  175,0
               
            
                  Ausztria
               
               
                  212,0
               
            
                  Portugália
               
               
                  230,0
               
            
                  Finnország
               
               
                  60,0”
               
            
   2. cikk
   E határozatnak a részt vevő tagállamok a címzettjei.
   
      Kelt Frankfurt am Mainban, 2004. július 9-én.
      
         
            az EKB elnöke
         
         Jean-Claude TRICHET
         
      
   
   
      (1)  HL L 324, 2003.12.11., 57. o. Az európai Központi Bank 2003. november 28-i 2003/860/EK határozata a 2004. évi érmekibocsátás mennyiségének engedélyezéséről (EKB/2003/15).